Llíria celebra la XVIII Setmana Taurina del 6 al 16 d’octubre
05 de octubre de 2022

La Setmana Taurina de Llíria 2022 arranca demà dijous amb la presentació del cartell de la present edició i el sorteig de “cadafals”. Els actes programats es desenvoluparan fins al 16 d'octubre.

La programació inclou la solta de 19 animals braus, 5 entrades de bous i cavalls, 1 ‘encierro’ de bous i 1 de vaques embolades i 4 entrades de vaques de ramaderies autòctones.

El recinte taurí estarà situat enguany al pàrquing de la Cultural i els carrers adjacents. A més, en els ‘encierros’ i entrades també estarà tallat un tram del carrer Duc de Llíria. La informació completa de les restriccions al trànsit es pot consultar en el web municipal. 

La Setmana Taurina, que tanca oficialment les festes de Sant Miquel, està organitzada per les dotze penyes de la localitat, amb la col•laboració de l'Ajuntament de Llíria.